**Doložka vybraných vplyvov**

**A.1. Názov materiálu: Návrh zákona, ktorým sa mení a dopĺňa zákon č. 540/2001 Z. z. o štátnej štatistike v znení neskorších predpisov**

**Termín začatia a ukončenia PPK: 30. 05. 2014 – 13. 06. 2014**

**A.2. Vplyvy:**

|  |  |  |  |
| --- | --- | --- | --- |
|   | Pozitívne\*  | Žiadne\* | Negatívne\* |
| 1. Vplyvy na rozpočet verejnej správy |  | x |  |
| 2. Vplyvy na podnikateľské prostredie – dochádza k zvýšeniu regulačného zaťaženia? |  |  | x |
| 3, Sociálne vplyvy – vplyvy  na hospodárenie obyvateľstva,-sociálnu exklúziu,- rovnosť príležitostí a rodovú rovnosť a vplyvy na zamestnanosť |  | x |  |
| 4. Vplyvy na životné prostredie |  | x |  |
| 5. Vplyvy na informatizáciu spoločnosti | x |  |  |

**\*** Predkladateľ označí znakom x zodpovedajúci vplyv (pozitívny, negatívny, žiadny), kxtorý návrh prináša v každej oblasti posudzovania vplyvov. Návrh môže mať v jednej oblasti zároveň pozitívny aj negatívny vplyv, v tom prípade predkladateľ označí obe možnosti. Bližšie vysvetlenie označených vplyvov bude obsahovať analýza vplyvov. Isté vysvetlenie, či bilanciu vplyvov (sumárne zhodnotenie, ktorý vplyv v danej oblasti prevažuje) môže predkladateľ uviesť v poznámke.

**A.3. Poznámky**

**A.4. Alternatívne riešenia**

**A.5. Stanovisko gestorov**

####  1.    Ministerstvo financií Slovenskej republiky:

####              - z hľadiska vplyvov na informatizáciu spoločnosti odporúča

„V analýze vplyvov na informatizáciu spoločnosti nie je nutné uvádzať ako novú službu to, čo už v zákone je uvedené, aj keď to bolo doposiaľ iba ako alternatívna možnosť. Je však potrebné doplniť do analýzy vplyvov novú elektronickú službu a to týmto spôsobom. Do bodu 6.1. treba napísať nasledovný text „Áno, zverejňovaním zoznamu orgánov tvoriacich národný štatistický systém na webovom sídle štatistického úradu sa zavádza nová elektronická služba s úrovňou I (informatívna úroveň).“.“.

             - z hľadiska vplyvov na rozpočet verejnej správy - bez pripomienok

*2.* Ministerstvo hospodárstva Slovenskej republikyodporúča

„vyznačiť v doložke vybraných vplyvov negatívne vplyvy na podnikateľské prostredie a dopracovať analýzu vplyvov na podnikateľské prostredie v súlade s Jednotnou metodikou na posudzovanie vybraných vplyvov.

*Zdôvodnenie:* Návrh novely zavádza povinnosť elektronickej komunikácie so Štatistickým úradom SR pre všetkých podnikateľov, ktorí zamestnávajú aspoň jedného zamestnanca. Zároveň sa tým zužujú možnosti komunikácie s úradom pre skupinu dotknutých subjektov. Zavedenie tejto povinnosti môže vytvoriť dodatočné náklady pre dotknuté subjekty v súvislosti s nutným nákupom a réžiou IKT vybavenia. V analýze vplyvov na informatizáciu spoločnosti je uvedené, že v súčasnom stave, keď je ponechaná možnosť „papierovej“ komunikácie je spôsobilosť ŠÚ SR na elektronickú komunikáciu využívaná na 29%, teda spravodajské jednotky preferujú „papierovú“ komunikáciu alebo nemajú IKT vybavenie s prístupom na internet.“.

#### 3.    Ministerstvo životného prostredia Slovenskej republiky - bez pripomienok

#### 4.    Ministerstvo práce, sociálnych vecí a rodiny Slovenskej republiky – bez pripomienok

####